Bélep

Bélep (fransk: Bélep, archipel des Bélep, nyelâyu: Dau Ar) er en øygruppe og en kommune nordvest for Grande Terre i Ny-Caledonia. Kommunen dekker 69,5 km² og hadde i 2014 en befolkning på 843. Den tilhører provinsen Nord. 

Geografi
Øygruppen ligger i forlengelsen av hovedøya Grande Terre innenfor Ny-Caledonias barriererev og består av to større koralløyer, Pott (Phwoc) og Art (Aar), samt flere mindre øyer.«Bélep Islands», Encyclopaedia Britannica Online. Lest 31. juli 2014. Kommunen omfatter i tillegg også Îles Daos du Nord og Îles Daos du Sud sør for Art. Høyeste punkt er 283 moh.1-Territoire-environnement, Isee. Lest 31. juli 2014. Arkivert fra originalen av Wayback Machine hos Internet Archive.

Historie
Første europeiske besøkende var orlogskaptein James Cook i 1774.Quanchi, Max og John Robson: Historical Dictionary of Discovery and Exploration of the Pacific Islands, Scarecrow Press, 2005, s. xiv.

Samfunn
Kommunen hadde en befolkning på 843 ved folketellingen i 2014.Recensement de la population 2014. Populations légales 2014, Isee. Lest 26. desember 2014. Største tettsted er Wala på Art.

En del av befolkningen er kanaker. Disse taler i hovedsak yalâyu (98,6 %).Chiffres clés des communes. Bélep, Isee. Lest 4. august 2014. Kanakbefolkningen tilhører det tradisjonelle distriktet Bélep i det tradisjonelle området Hoot ma Waap og er fordelt på sju stammer: Saint Joachim, Saint Joseph, Saint Louis, Saint Pierre, Sainte Anne, Sainte Marie og Sainte Thérèse.«Portrait de votre tribu», Insee. Lest 4. august 2014. Arkivert fra originalen av Wayback Machine hos Internet Archive. Stammeland utgjør 80 % av arealet i kommunen.Organisation coutumière, Isee. Arkivert fra originalen av Wayback Machine hos Internet Archive.

Referanser

Kategori:Kommuner på Ny-Caledonia
Kategori:Øyer i Ny-Caledonia